Majamis
Majamis (angl. Miami) – miestas Jungtinėse Amerikos Valstijose, Floridos valstijoje, prie Atlanto vandenyno Biskeino įlankos. 2010 m. JAV gyventojų surašymo duomenimis, turėjo 399 tūkst. gyventojų. Majamio aglomeracijoje, užimančioje 3208 km² plotą, gyveno 5,5 mln. gyventojų (2018). Majamis – didelis klimatinis kurortas, atviras ištisus metus (daugiau kaip 5 mln. turistų kasmet). Yra didelis jūrų uostas, švartuojasi daug kruizinių laivų, taip pat tarptautinis oro uostas. Miestas populiarus tarp vandens sporto mėgėjų. Svarbus prekybos ir finansų centras. Mieste veikia keli universitetai, dailės muziejus, operos teatras, okeanariumas. Vyksta tarptautinis Karibų muzikos festivalis.